ZAKAZUJE BIBLIA JESŤ ŽIVOČÍŠNY TUK?
Zákaz jesť tuk a krv.
"A Hospodin hovoril Mojžišovi a riekol: Hovor synom Izraelovým a povedz: Nebudete jesť nijakého tuku ani z vola ani z ovce ani z kozy. Síce tuk zdochliny a tuk roztrhaného zverou môže sa upotrebiť na všelijakú prácu, ale jesť nebudete ho jesť. Lebo ktokoľvek by jedol tuk z hoväda, z ktorého obetúvajú ohňovú obeť Hospodinovi, tá duša, ktorá by jedla, bude vyťatá zo svojho ľudu. Ani nebudete jesť nijakej krvi nikde vo svojich bydliskách, už či je to krv vtáka a či krv hoväda. Nech by to bola ktorákoľvek duša človeka, ktorá by jedla nejakú krv, tá duša bude vyťatá zo svojho ľudu."
- - -
Ľudia, ktorí majú aspoň základné znalosti Biblie vedia, že podľa Starého zákona Boh JeHuVaH vyslovene zakazuje jesť krv. Vyhýbať sa jedeniu krvi, to je jedna z najdôležitejších vecí týkajúcich sa jedálneho lístka človeka. Krv obsahuje silný informačný program, doslova človeka na určitej úrovni zanečisťuje. Treba si dať pozor na kadejaké zabíjačkové špeciality, napr. vylúčiť červenú tlačenku, vylúčiť krvavničkové jelitá a pod.
Podľa môjho chápania Biblie považoval Boh JeHuVaH za veľmi dôležité zostaviť ľuďom, ktorých miluje, určitý špecifický jedálny lístok. A to si mnohí kresťania dnes myslia, že môžu prísť do obchodu a jesť hociaké potraviny, že veď Boh sa postará! (Ak ste kazatelia, prosím vás pochopte, že vo svojej obci nemáte ľudí rovnakých intelektuálnych kvalít, niektorí ľudia nadobúdajú dojem, že ak veria v Pána Ježiša Krista, tak môžu bez problémov jesť aj staré a nekvalitné potraviny!)
Ešte aj v Novom zákone, po príchode Pána Ježiša, Ktorý hovorí, že nie je nič nečisté čo do človeka vchádza, Jeho učeníci v súvislosti s jedlom hovoria, že by sme sa mali vyhýbať zadusenému a krvi:
Svätý Jakob, brat Pána Ježiša Krista, hovorí:
"Preto ja súdim neznepokojovať tých, ktorí sa z pohanov obracajú k Bohu, ale napísať im, aby sa zdŕžali od poškvŕn modiel a od smilstva, od zaduseného a od krvi." Skutky 15:19-20
- - -
Podľa môjho chápania Biblie - zadusené to môže byť aj zdochlina, alebo skôr zviera, ktoré nevykrvácalo - zviera v ktorého mäse ostala krv. V podstate zviera v ktorého mäse ostala krv, je podľa mňa vždy určitým spôsobom zdochlina. Obsah krvi mäso znehodnocuje. Stručná rešerša podľa stránky https://mojabiblia.sk/
|Len krvi nebudete jesť; na zem ju vyleješ ako vodu.|
|Nebudeš jej jesť; na zem ju vyleješ ako vodu.|
|Iba jeho krvi nebudeš jesť; na zem ju vyleješ ako vodu.|